《齐天乐 夏日阁中》
明代·夏言

层城尽日宫云覆，高阁靓深无暑。埤竹阴清，垣梧影静，昨夜凤池新雨。

香凝燕寝，喜愠解朱弦，凉生白苎。时拂锦笺，彩毫随意赋诗句。

自念寒生一介，平步陟丹霄，遭逢英主。渭水纶竿，萃郊耒耜，何必当年伊吕。

有怀自许。但勋业无成，光阴易去。揽镜婆娑，听梁间燕语。

作者简介：夏言（1482—1548），字公谨，汉族，江西贵溪人。明正德进士。初任兵科给事中，以正直敢言自负。世宗继位，疏陈武宗朝弊政，受帝赏识。裁汰亲军及京师卫队冗员三千二百人，出按皇族庄田，悉夺还民产。豪迈强直，纵横辩博，受宠升至礼部尚书兼武英殿大学士入参机务，不久又擢为首辅。嘉靖二十七年议收复河套事，被至弃市死。其诗文宏整，又以词曲擅名。有《桂洲集》。